ELi koostatud Sri Lanka riigistrateegia dokument aastateks 2007-2013, mille jaoks eraldati 112 miljonit eurot, on kooskõlas EÜ kehtestatud strateegiaga, keskendudes konfliktide ärahoidmisele ja vaesuse vähendamisele. Prioriteetne valdkond on rahuprotsessi  toetamine ning vaesuse vähendamine riigi põhja- ja idaosas asuvate piirkondade säästva integreeritud arendamise kaudu. Lisaks on riigistrateegia dokumendiga ette nähtud väiksemas mahus toetuse eraldamine kahele mittekesksele valdkonnale. Esiteks kaubanduse lihtsustamine koos abi andmisega Sri Lankale, et maksimaalselt ära kasutada ELi pakutavaid olulisi kaubanduslikke soodustusi, täpsemalt üldise soodustuste süsteemi (GSP+) alusel. Teine mittekeskne valdkond on hea valitsemistava edendamine valimisreformi,  inimõiguste seire ja kaitse ning konfliktide lahendamise kaudu.